cyanic-selkie/wikianc huggingface dataset:
தூய அன்னா
கிறிஸ்தவ பாரம்பரியத்தின் படி, தூய அன்னா என்பவர் மரியாவின் தாயும் இயேசுவின் தாய்வழிப் பாட்டியும் ஆவார். மரியாவின் தாய் பெயர் நியமன நற்செய்திகளில் குறிப்பிடப்படவில்லை. அன்னா மற்றும் அவரது கணவர் யோவாக்கீம் ஆகியோரின் பெயர்கள் புதிய ஏற்பாட்டுக்கு வெளியே உள்ள நூல்களில் மட்டுமே குறிப்பிடப்பட்டுள்ளன. அவற்றுள் யாக்கோபு நற்செய்தி (ஏறக்குறைய கி.பி. 150இல் எழுதப்பட்ட நூல்) அவர்ககள் இருவரையும் குறிப்பிடும் மிகப்பழைய நூலாகும். குர்ஆனில் மரியாவின் தாயார் குறிப்பிடப்பட்டுள்ளார், ஆனால் பெயரிடப்படவில்லை.
நெகேவ்
நெகேவ் (Negev;, [Tiberian vocalization]: han-Néḡeḇ , النقب an-Naqab) என்பது தென் இசுரேல் பிரதேசத்திலுள்ள ஒரு பாலைவனமும் மித வறட்சியான பாலைவனமும் ஆகும். இப்பிரதேசத்தில் பெரிய நகரமும் நிருவாகத் தலைநகரமுமாக பொசபே (மக்கள் தொகை 196,000) வடக்கில் உள்ளது. இதன் தென் முனையில் அக்காபா குடாவும் ஏலாத் நகரும் அமைந்துள்ளன. இது சில வளர்ச்சியடைந்த நகரங்களான டிமோனா, ஆராத், மிட்ஸ்பே ரமென் என்பனவும், சிறிய நகர்களாக பெடுயின் நகர்களான ராகட், டெல் அஸ்சபி உட்பட்டவை காணப்படுகின்றன. இங்கு சில கிபுட்ஸ் எனப்படும் பிரிவுகள் காணப்படுவதோடு, பின்னர் இப்பகுதி இசுரேலின் முதலாவது பிரதமரான டேவிட் பென்-குரியன் அரசியலில் இருந்து ஓய்வு பெற்ற பின் அவர் வசிப்பிடமாகவும் விளங்கியது.
இப்பாலைவனம் நெகேவ் பென்-குரியன் பல்கலைக்கழகத்தைக் கொண்டுள்ளது. இதன் மூலம் பாலைவனம் குறித்த ஆய்வுகள் மேற் கொள்ளப்படுகின்றன.
தூய அன்னா
மேற்கோள்கள்
பகுப்பு:கிறித்தவப் புனிதர்கள் பகுப்பு:அன்னை மரியா பகுப்பு:யூதேய நபர்கள்
நெகேவ்
சொல்லிலக்கணம்
நெகேவ் எனும் மூலச் சொல் எபிரேய வேர்ச் சொல்லாகிய 'வரட்சி' என்பதில் இருந்து பெறப்பட்டது. விவிலியத்தில், "நெகேவ்" எனும் சொல் தெற்குத் திசையைக் குறிக்கப் பயன்பட்டது. சில ஆங்கில மொழிபெயர்ப்புக்கள் "நெகேப்" ("Negeb") எனவும் குறிப்பிடுகின்றன.
அராபியில், நெகேவ் என்பது அல்-நகப் அல்லது அன்-நகப் ("மலைக் கடவை"), என அழைக்கப்பட்டாலும், இதற்கு அராபிய பெயர்ப் பாரம்பரியம் இல்லை. அத்துடன் 19 ஆம் நூற்றாண்டு வரை எகிப்திய-உதுமானிய எல்லைப்புறமாக இது முக்கிய பகுதியாக காணப்படவில்லை.
காலநிலை
நெகேவ் பகுதி வறண்டதும் (ஏலாத் ஆண்டுக்கு கிட்டத்தட்ட 31 மிமி மழையைப் பெறுகிறது), சகாராவின் கிழக்கில் அமைந்திருப்பதால் மிகக்குறைந்த மழையையே பெறுகிறது. 31 பாகை வடக்கில் இருப்பதால் மிகவும் கூடிய வெப்பநிலை இங்கு உள்ளது. சூன் முதல் ஒக்டோபர் வரையான வழமையான மழைவீழ்ச்சி பூச்சியமாகும்.
வரலாறு
thumb|நெகேவ்வில் வளரும் அகாசியா இனத் தாவரம்
நாடோடி
நெகேவ்வில் நாடோடி வாழ்க்கை குறைந்தது 4,000 வருடங்களுக்கு முன் ஆரம்பித்தது. 7,000 வருடங்கள் வரைக்கும் எனலாம். முதலாவது நகர்மயமான குடியேற்றங்கள் கிட்டத்தட்ட கி.மு. 2000 களில் கானானியர் அமலேக்கியர், ஏதோமியர் ஆகிய குழுக்களின் இணைவு மூலம் நிறுவப்பட்டன. கி.மு. 1400 முதல் கி.மு 1300 வரைக்குட்பட்ட காலத்தில் நெகேவ், சினாய் தீபகற்பம் ஆகிய இடங்களில் எகிப்து பார்வோன் செப்பு சுரங்க அறிமுகம், உருக்குதல் ஆகியவற்றை ஏற்படுத்தினார்.
விவிலியம்
தொடக்க நூல் அதிகாரம் 13 இன்படி, எகிப்தைவிட்டு வெளியேறியதும் ஆபிரகாம் சில காலம் நெகேவில் வாழ்ந்தார். வாக்களிக்கப்பட்ட நாடு நோக்கிய யாத்திரையில், மோசே 12 உளவாளிகளை நெகேவிற்கு அனுப்பி நிலத்தையும் மக்களையும் அறிந்துவர அனுப்பினார். பின்னர் வட நெகேவ் யூத கோத்திரத்தினால் வாழிடமாக்கப்பட்ட, தெற்கு சிமியோன் கோத்திரத்தாரால் வாழிடமாக்கப்பட்டது. நெகேவ் சாலமோன் அரசின் பகுதியாகவும் பின்னபு யூத அரசின் பகுதியாகவும் விளங்கியது.
கி.மு. 9 ஆம் நூற்றாண்டில், நெகேவிலும் ஏதோமிலும் (தற்போதைய யோர்தான்) சுரங்கம் தோண்டுதல் வளர்ச்சியுற்று, விரிவடைந்து அசிரியா எழுச்சியினால் அப்பகுதிகள் ஒன்றாக்கப்பட்டன. கி.மு. 8 ஆம் நூற்றாண்டில் பெர்சபே அப்பகுதியின் தலைநகராகவும் வாணிபத்தின் மையமாகவும் விளங்கியது கி.மு. 1020 முதல் 926 இற்கு இடைப்பட்ட காலப்பகுதியில் சிறிய இசுரயேலர் குடியிருப்புக்கள் அப்பகுதியின் தலைநகரைச் சுற்றி இருந்தன.
வெளி இணைப்புகள்
பகுப்பு:இசுரேலிய புவியியல் பகுப்பு:ஆசிய மாதக் கட்டுரைகள் நவம்பர் 2015 பகுப்பு:எபிரேய விவிலிய இடங்கள்
அனிதா நாயர்
அனிதா நாயர் (சனவரி 26, 1966) ஆங்கிலப் புதின எழுத்தாளர், கவிஞர் மற்றும் கட்டுரையாளர் ஆவார். இரண்டு நாடகங்களையும் எழுதியுள்ளார். கேரள சாகித்திய அகாதமி விருதும் பிற விருதுகளும் பெற்றவர்.
இவர் கேரள மாநிலத்தின் பாலக்காடு மாவட்டம், சொரனூர் அருகில் முண்டக் கோட்டுகுருசி என்னும் ஊரில் பிறந்தவர் சென்னையில் ஆங்கில இலக்கியம் பயின்று பி.ஏ பட்டம் பெற்றார். பெங்களூருவில் வசித்து வருகிறார்.
வெளியிணைப்புகள்
பகுப்பு:இந்திய ஆங்கில எழுத்தாளர்கள் பகுப்பு:வாழும் நபர்கள் பகுப்பு:1966 பிறப்புகள் பகுப்பு:கேரள எழுத்தாளர்கள்
பி. சி. பாட்டீல்
'''பி.சி. பாட்டீல் '( B. C. Patil'', பிறப்பு: நவம்பர்  14, 1956)  ஒர் இந்திய அரசியல்வாதி மற்றும்  கர்நாடகா  சட்டமன்ற உறுப்பினரும் ஆவாா்.காங்கிரஸ் கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா  மாநில சட்டமன்றத்  தேர்தலில்  ஹிரேகேரூர் சட்டமன்றத்  தொகுதியிலிருந்து    கர்நாடகா   சட்டமன்ற உறுப்பினராக  மூன்று முறை தேர்ந்தெடுக்கப்பட்டுள்ளார்.கர்நாடகா சினிமாவில் நடிகராகவும் உள்ளார். இவர் தற்போது கர்நாடகா மாநில வேளாண்மை துறை அமைச்சராக உள்ளார்.
மேற்கோள்கள்
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள்
ஸ்ரீமந்த் பாட்டீல்
ஸ்ரீமந்த் பாட்டீல் ( Shrimant Patil, பிறப்பு: ஜனவரி   31, 1955)  ஒர் இந்திய அரசியல்வாதி மற்றும்  கர்நாடகா  சட்டமன்ற உறுப்பினரும் ஆவாா்.காங்கிரஸ் கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.காங்கிரஸ் கட்சியின் வேட்பாளராக நின்ற இவர் கர்நாடகா  மாநில சட்டமன்றத்  தேர்தலில்  காக்வாட் சட்டமன்றத்  தொகுதியிலிருந்து    கர்நாடகா   சட்டமன்ற உறுப்பினராக  2018 ஆம் ஆண்டு  தேர்ந்தெடுக்கப்பட்டுள்ளார்.இவர் தற்போது கர்நாடகா மாநில வர்த்தக மற்றும் ஜவுளித்துறை அமைச்சர் அமைச்சராக உள்ளார்.
மேற்கோள்கள்
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள்
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி (National Institute of Pharmaceutical Education and Research, Guwahati) என்பது இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு மருந்தியல் நிறுவனங்களில் ஒன்றாகும். இது அசாம் மாநிலம் காமரூப் மாவட்டத்தில் சிலா கடமூர், சாங்சாரியில் அமைந்துள்ளது. இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமான, இது வளர்ந்து வரும் இந்திய மருந்துத் துறைக்கான மனித வள மேம்பாட்டில் முக்கிய பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் முக்கியமான மருந்து உற்பத்தித் துறையில் பரந்த திறன்களைக் கொண்டுள்ளது.
வரலாறு
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2008ஆம் ஆண்டு செப்டம்பர் மாதம் முதல் செயல்படத் தொடங்கியது. இந்த நிறுவனம் செப்டம்பர் 16, 2008 அன்று மாண்புமிகு மத்திய உரங்கள் மற்றும் இரசாயனங்கள் மற்றும் எஃகு அமைச்சர் இராம் விலாசு பாசுவானால் துவக்கி வைக்கப்பட்டது. குவகாத்தியில் உள்ள சாங்சாரியில் நிரந்தர வளாகத்திற்கான அடிக்கல் 30 மே 2015 அன்று மத்திய இரசாயனம் மற்றும் உரங்கள் அமைச்சர் அனந்த் குமார், அசாம் முதல்வர் தருண் கோகய் மற்றும் மாநில இளைஞர் விவகார அமைச்சர் சர்பானந்தா சோனோவால் முன்னிலையில் நாட்டப்பட்டது.
கல்வி திட்டங்கள்
இந்தியத் தொழில்நுட்பக் கழகம், குகவுகாத்தியுடன் இணைந்து மருத்துவ சாதனங்களில் முதுநிலை தொழில்நுட்ப படிப்பை இந்த நிறுவனம் புதிதாக அறிமுகப்படுத்தியுள்ளது.
மாணவர் சேர்க்கை
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தியில் உள்ள எந்தவொரு பாடத்திற்கும் மாணவர் சேர்க்கை மருந்தியல் பட்டதாரி திறனறிதல் தேர்வு அடிப்படையில் ஒவ்வொரு ஆண்டும் தேசிய மருந்தியல் கல்வி மற்றும் ஆராய்ச்சி நிறுவனத்தினால் நடத்தப்படும் கூட்டு நுழைவுத் தேர்வின் அடிப்படையில் நடைபெறும்.
தரவரிசை
தேசிய மருந்தியல் கல்வி மற்றும் ஆராய்ச்சி நிறுவனம், குவகாத்தி 2021ஆம் ஆண்டில் தேசிய நிறுவன தரவரிசை கட்டமைப்பின் மருந்தக தரவரிசையில் இந்தியாவில் 19வது இடத்தைப் பிடித்தது.
மேற்கோள்கள்
பகுப்பு:இந்திய மருந்துத் துறை
கராட்சி உயிரியல் பூங்கா
கராச்சி உயிரியல் பூங்கா (Karachi Zoo), கராச்சி விலங்கியல் தோட்டங்கள் என்றும் அழைக்கப்படுகிறது. இது பாக்கித்தானின் சிந்து மாகாணத்தின் தலைநகரான கராச்சியில் அமைந்துள்ளது. இது பாக்கித்தானின் மிகப்பெரிய உயிரியல் பூங்காவாகும். இலாகூர் உயிரியல் பூங்காவிற்குப் பின்னர் நாட்டின் இரண்டாவது பழமையான உயிரியல் பூங்காவுமாகும்.
வரலாறு
1878 ஆம் ஆண்டில் நிறுவப்பட்ட இது பொதுவாக 'மகாத்மா காந்தி தோட்டம்' என்று அழைக்கப்பட்டது. 1861 ஆம் ஆண்டில், இதை அரசாங்கம் நகராட்சிக்கு மாற்றியது. 1878 ஆம் ஆண்டில், நகராட்சி இதை ஒரு அறக்கட்டளையின் கீழ் கொண்டு வந்தது. பின்னர், இது மீண்டும் 1881 இல் பொதுமக்களுக்கு திறக்கப்பட்டது. 1947 இல் பாக்கித்தான் சுதந்திரம் அடைந்த பின்னர், இந்த பெயர் சுருக்கமாக 'கராச்சி விலங்கியல் தோட்டங்கள்' அல்லது 'கராச்சி உயிரியல் பூங்கா' என்று மாற்றப்பட்டது. 1953 ஆம் ஆண்டில், கராச்சி பெருநகரக் கழகம் இங்கு ஒருகண்காணிப்பாளரையும் ஒரு தகுதி வாய்ந்த கால்நடை மருத்துவரையும் பணி அமர்த்தியது. 1991-92 ஆம் ஆண்டில் இயற்கை வரலாற்று அருங்காட்சியகத்தை மறுவடிவமைக்கப்பட்டு, சப்பானிய இளவரசி இதை திறந்து வைத்தார். தற்போது இங்கு 240 பணியாளர்கள் பணியிலிருக்கின்றனர்.
கராச்சி நகராட்சி மீன்காட்சியகம்
கராச்சி நகராட்சி மீன் காட்சியகம் 1953 இல் கட்டப்பட்டது. மிருகக்காட்சிசாலையில் அமைந்துள்ள இந்த மீன்காட்சியகத்தில் மொத்தம் 28 தொட்டிகள் உள்ளன. இதில் மொத்தம் சுமார் 30 இனங்கள் கொண்ட 300 மீன்கள் உள்ளன. இது கராச்சியில் உள்ள மூன்று பொது மீன்காட்சியகங்களில் ஒன்றாகும். மற்றொன்று கிளிப்டன் மீன் அருங்காட்சியகம் மற்றும் லாண்டி கோரங்கி மீன் அருங்காட்சியகம்.
புதிய வருகை
15 மார்ச் 2017 அன்று, ஆண் ஆசியக் கறுப்புக் கரடி மற்றும் ஒரு பெண் சிரிய பழுப்பு கரடி என்ற இரண்டு புதிய கரடிகள் மிருகக்காட்சிசாலைக்கு கொண்டுவரப்பட்டன..
இங்குள்ள உயிரினங்கள்
பறவை
பாலூட்டி
ஊர்வன
வெளி இணைப்புகள்
பகுப்பு:Coordinates on Wikidata
பெத்தநாயக்கன்பாளையம் ஆட்கொண்டீஸ்வரர் கோயில்
அருள்மிகு ஆட்கொண்டீஸ்வரர் திருக்கோயில்  தமிழ்நாட்டில் சேலம் மாவட்டத்தில், பெத்தநாயக்கன்பாளையம் என்னுமிடத்தில் உள்ளது.
தல வரலாறு
இலிங்கத்தின் கீழ்ப்பகுதி தாமரை போன்ற வடிவமைப்பில் உள்ளது
முக்கிய பண்டிகைகள்
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
உசாத்துணை
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
ஆச்சார்ய பாலகிருஷ்ணா
இளமைக்காலம்
சுமித்ரா தேவி மற்றும் ஜெய் வல்லப் சுபேடி ஆகியோருக்கு 1972 ஆகஸ்ட் 4 ஆம் தேதி உத்தரகண்ட் (அப்போதைய உத்தரபிரதேசம் ) ஹரித்வாரில் பாலகிருஷ்ணா பிறந்தார். இவரது பெற்றோர் நேபாளிலிருந்து இந்தியாவிற்கு குடியேறியவர்களாவார்.
வாழ்க்கை
ஹரித்துவாரில் வசிக்கும் இவர் திருமணம் ஆகாதவராவார்.
ஆயுர்வேதம்
1995 ஆம் ஆண்டில், பாலகிருஷ்ணா மற்றும் பாபா ராம்தேவ் ஆகியோர் இணைந்து ஹரித்வாரில் திவ்யா யோகா மருந்தகத்தை நிறுவினர், மேலும் 2006 ஆம் ஆண்டில், பதஞ்சலி ஆயுர்வேதத்தை நிறுவினர். பதஞ்சலி நிறுவனம் மூலிகை மற்றும் ஆயுர்வேத தயாரிப்புகளின் உற்பத்தி மற்றும் வர்த்தகத்தில் ஈடுபட்டுள்ள வேகமாக நகரும் நுகர்வோர் பொருட்கள் (FMCG) ஆகும். ராம்தேவ், சுனிதா மற்றும் சர்வன் போடார் ஆகியோரிடம் கடன் பெற்று பாலகிருஷ்ணா வணிகத்தைத் தொடங்கினார்.
பதஞ்சலி ஆயுர்வேதத்தில் பாபா ராம்தேவ் எந்தப் பங்கையும் வைத்திருக்கவில்லை என்றாலும், அவர் நிறுவனத்தின் விளம்பர முகமாக்வும் மற்றும் அதன் தயாரிப்புகளை தனது யோகா முகாம்கள் மற்றும் தொலைக்காட்சி நிகழ்ச்சிகளில் காட்சிப்படுத்தவும் செய்கிறார். பாலகிருஷ்ணா நிறுவனத்தின் 98.6% உரிமையாளர் மற்றும் அதன் நிர்வாக இயக்குநராக பணியாற்றுகிறார்.
மேற்கோள்கள்
பகுப்பு:1972 பிறப்புகள் பகுப்பு:இந்தியத் தொழிலதிபர்கள்
தாரமங்கலம் இளமீஸ்வரர் கோயில்
அருள்மிகு இளமீஸ்வரர் திருக்கோயில்,  தமிழ்நாட்டில் சேலம் மாவட்டத்தில் தாரமங்கலம் என்னுமிடத்தில் உள்ளது.
தல வரலாறு
சுயம்புவாக தோன்றிய லிங்கம் ஆகும்.
முக்கிய பண்டிகைகள்
இங்கு தமிழ் புத்தாண்டு, சித்ரா பௌர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை, விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் சிறப்பாக கொண்டாடப்படுகிறது.
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
புகைப்படங்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:சேலம் மாவட்டத்திலுள்ள சிவன் கோயில்கள்
சக்தி தொலைக்காட்சியின் நிகழ்ச்சிகளின் பட்டியல்
தற்பொழுது சக்தி தொலைக்காட்சியில் ஒளிபரப்பாகும் தொடர்கள் மற்றும் நிகழ்ச்சிகளின் பட்டியல் கீழே தரப்பட்டுள்ளது
வெளி இணைப்புகள்
பகுப்பு:தமிழ் தொலைக்காட்சி நிகழ்ச்சிகளின் பட்டியல்
பஞ்சகூட சமணர் கோயில்
பஞ்சகூட சமணர் கோயில் (Panchakuta Basadi), இந்தியாவின் கர்நாடகா மாநிலத்தின் மாண்டியா மாவட்டத்தில், கம்பதஹள்ளி கிராமத்தில் அமைந்துள்ளது. சமண சமயத்தின் முதல் தீர்த்தங்கரரான ரிசபநாதருக்கு அர்பணிக்கப்பட்ட அழகிய சிற்ப வேலைபாடுகள் கொண்ட பஞ்சகூட சமணக் கோயில், மேலைச் சாளுக்கியர் ஆட்சியின் போது, (கிபி 900 - 1000) திராவிடக் கட்டிடக்கலையில் வடிக்கப்பட்டதாகும்.
கம்பதஹள்ளி எனும் கன்னட மொழிச் சொல்லிற்கு தூண்களின் கிராமம் எனும் பொருளாகும். கம்பதஹள்ளி கிராமத்தின் சமணக் கோயில், சமணத்தின் தொன்மையான ஊரான சரவணபெலகுளாவிலிருந்து 18 கிமீ தொலைவில் உள்ளது.
போசாளர்கள் ஆட்சியில் இக்கோயில் சீரமைத்துக் கட்டப்பட்டது. இக்கோயில் இந்தியாவின் பாதுகாக்கப்பட்ட பாரம்பரிய நினைவுச் சின்னமாக இந்தியத் தொல்லியல் ஆய்வகம் அறித்துள்ளது.
கோயில் அமைப்பு & சிற்பங்கள்
இக்கோயில் மூன்று அர்த்த மண்டபங்கள் மற்றும் மகாமண்டபங்களுடன் கூடிய மூன்று மூலவர்களின் சன்னதிகளைக் கொண்டது. சன்னதிகளின் நுழைவாயில்களில் திக்பாலர்கள் தங்கள் துணைவியர்களுடனும் வாகனங்களுடனும் உள்ளனர். கோயிலின் வடக்கு நோக்கிய பிரம்மதேவத் தூண் அமைந்துள்ளது. கோயிலின் முக்கிய மூலவரான ரிசபநாதரின் சன்னதியின் வலப்புறத்தில் சாந்திநாதர் சன்னதியும்; இடப்புறத்தில் நேமிநாதர் சன்னதியும் உள்ளது. தீர்த்தங்கரர்களின் சிற்பங்களின் மேற்புறத்தில் சமணக் காவல் தேவதைகளான யட்சர்கள், யட்சினிகளின் சிற்பங்கள் உள்ளன.
வெளி இணைப்புகள்
பகுப்பு:சைனம் பகுப்பு:சமணம் பகுப்பு:சமணக் கோயில்கள் பகுப்பு:மண்டியா மாவட்டம் பகுப்பு:கர்நாடகாவில் உள்ள கோயில்கள் பகுப்பு:இந்தியக் கோயில்கள்
கே. கோபாலையா
'''கே. கோபாலையா '( K. Gopalaiah'', பிறப்பு: சூன்    23, 1960)  ஒர் இந்திய அரசியல்வாதி மற்றும்  கர்நாடகா  சட்டமன்ற உறுப்பினரும் ஆவாா்.மத சார்பற்ற ஜனதா தளம்  கட்சியில் தனது அரசியல் வாழ்க்கையை தொடங்கிய இவர் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா  மாநில சட்டமன்றத்  தேர்தலில்  மகாலட்சுமி லேஅவுட் சட்டமன்றத்  தொகுதியிலிருந்து    கர்நாடகா   சட்டமன்ற உறுப்பினராக  2019 ஆம் ஆண்டு  தேர்ந்தெடுக்கப்பட்டுள்ளார்.இவர் தற்போது கர்நாடகா மாநில உணவு மற்றும் நுகர்வோர் பாதுகாப்பு  அமைச்சராக உள்ளார்.
மேற்கோள்கள்
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள்
நாராயண கவுடா
நாராயண கவுடா ( Narayana Gowda, பிறப்பு: சூன் 21, 1966) ஒர் இந்திய அரசியல்வாதி மற்றும்  கர்நாடகா  சட்டமன்ற உறுப்பினரும் ஆவாா். பகுஜன் சமாஜ் கட்சியில் தனது அரசியல் வாழ்க்கையை தொடங்கிய இவர் கடந்த 2013 ஆம் ஆண்டு மத சார்பற்ற ஜனதா தளம்  கட்சியில் இணைத்தார் தற்போது பாரதிய ஜனதா கட்சியில் உள்ளார்.பாரதிய ஜனதா கட்சியின் வேட்பாளராக நின்ற இவர் கர்நாடகா  மாநில சட்டமன்றத்  தேர்தலில்  கிருஷ்ணராஜ்பேட்டை சட்டமன்றத்  தொகுதியிலிருந்து    கர்நாடகா   சட்டமன்ற உறுப்பினராக  2019 ஆம் ஆண்டு  தேர்ந்தெடுக்கப்பட்டுள்ளார்.இவர் தற்போது கர்நாடகா மாநில நகராட்சி நிர்வாகம் மற்றும் தோட்டக்கலை துறை அமைச்சராக உள்ளார்.
ராசிபுரம் கைலாசநாதர் கோயில், நாமக்கல்
அருள்மிகு கைலாசநாதர் திருக்கோயில்,  (Kailasanathar Temple) தமிழ்நாட்டில் நாமக்கல், iராசிபுரம் என்னுமிடத்தில் உள்ளது.
முக்கிய பண்டிகைகள்
இங்கு தமிழ் புத்தாண்டு, சித்திரா பௌர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை, விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் சிறப்பாக கொண்டாடப்படுகிறது.
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
புகைப்படங்கள்
பகுப்பு:சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
மார்சல் பொறி
மார்சல் பொறி (Marshall Trap) என்பது எதிரியை இடர்பாட்டில் சிக்கவைக்க சதுரங்க ஆட்டத்தின் தொடக்கத்தில் திட்டமிட்டு விரிக்கப்படும் வலையாகும். பெட்ரோவ் தற்காப்பு திறப்பு ஆட்டத்தில் இவ்வகை வலையை விரிக்கும் நுட்பம் கண்டறியப்பட்டது. இந்நுட்பத்தை பிராங்கு மார்சல் கண்டறிந்த காரணத்தால் இவ்வலைக்கு மார்சல் பொறி என்ற பெயர் சூட்டப்பட்டது.
மேற்கோள்கள்
பகுப்பு:சதுரங்கப் பொறிகள்
இலாகூரின் வரலாறு
இலாகூரின் வரலாறு (History of Lahore) இலாகூரின் பதிவு செய்யப்பட்ட வரலாறு என்பது பாக்கித்தானின் இரண்டாவது பெரிய நகர மாவட்டமான அதன் ஆயிரக்கணக்கான ஆண்டுகளை உள்ளடக்கியது. இது பஞ்சாப் பிராந்தியத்தின் தலைநகரமாகவும், மிகப்பெரிய நகரமாகவும் இருக்கிறது. இதன் உருவாக்கம் சமணம், இந்து, பௌத்தம், கிரேக்கர், முஸ்லிம், முகலாயர், ஆப்கான், சீக்கியர் மற்றும் ஆங்கிலேயர்களிடமிருந்து மாறி, அதன் மூலம் கலாச்சார தலைநகராகவும் நவீன கால பாக்கித்தானின் இதயமாகவும் மாறியுள்ளது.
தோற்றம்
thumb|இலாகூரில் ஒரு பழைய தெருவின் காட்சி. வாய்வழி மரபுகளின்படி, இந்த நகரத்தை நிறுவியதாகக் கூறப்படும் இந்து கடவுளான இராமரின் மகன் இலவனின் பெயரால் இலாகூர் பெயரிடப்பட்டது. இலவனுக்கு அர்ப்பணிக்கப்பட்ட ஒரு கோயில் இலாகூர் கோட்டையில் உள்ளது. அதேபோல், வடக்கு இலாகூர் வழியாக ஓடும் ராவி ஆற்றுக்கு இந்து தெய்வமான துர்கையின் நினைவாக பெயரிடப்பட்டது.
புகழ்பெற்ற வானியலாளரும் புவியியலாளருமான தொலெமி தனது புவியியல் நூலில் 'லாபோக்லா' என்று அழைக்கப்படும் ஒரு நகரத்தைக் குறிப்பிடுகிறார். சிந்து நதிக்கு இடையேயான பாதையில் அமைந்துள்ள ஒரு பிராந்தியத்தில் பிடாஸ்டேஸ் அல்லது விட்டாஸ்டா (ஜீலம்), சந்தாபல் அல்லது சந்திர பாகா (செனாப்), மற்றும் அட்ரிஸ் அல்லது ஐராவதி ( ராவி ஆறு ) போன்ற நதிகளுடன் குறிப்பிடுகிறார்.
இலாகூரைப் பற்றிய மிகப் பழமையான உண்மையான ஆவணம் 982 இல் யாராலோ எழுதப்பட்டுள்ளது. இது உதுத்-இ-ஆலம் என்று அழைக்கப்படுகிறது. உருசியா வராற்றாசிரியர் விளாடிமிர் பெடோரோவிச் மைனர்ஸ்கி இதை ஆங்கிலத்தில் மொழிபெயர்த்து 1927 இல் இலாகூரில் வெளியிட்டார். இந்த ஆவணத்தில், இலாகூர் ஒரு சிறிய நகரம் என்று குறிப்பிடப்பட்டுள்ளது. இதில் "ஈர்க்கக்கூடிய கோவில்கள், பெரிய சந்தைகள் மற்றும் பெரிய பழத்தோட்டங்கள் இருந்ததாகக் குறிப்பிடுகிறது. இதில் "குடியிருப்புகள் இருக்கும் இரண்டு பெரிய சந்தைகளை" குறிக்கிறது. மேலும் இதில் "இந்த இரண்டு குடியிருப்புகளையும் ஒன்றாக இணைக்கும் மண் சுவர்களைக்" குறிக்கிறது. அசல் ஆவணம் தற்போது பிரித்தானிய அருங்காட்சியகத்தில் வைக்கப்பட்டுள்ளது.
சமணப் பாரம்பரியம்
சமண மதம் பஞ்சாபில் மிகவும் பழமையான மற்றும் அசல் மதமாக இருந்தது என்று புளூட்டாக் மற்றும் பல அறிஞர்கள் தெரிவிக்கின்றனர். இலாகூர் சமண மதத்தின் கலாச்சார மையமாக இருந்தது. புளூடாக் எழுதிய எ லைப் ஆப் அலெக்சாண்டர் என்ற நூலில் பேரரசர் அலெக்சாந்தருக்கும்,  ஜிம்னோசோபிஸ்டுகள் என்று அழைக்கப்பட்ட சைன திகம்பரர்களுக்குமிடையே நடந்த மோதல்களை பற்றிக் குறிப்பிடுகிறார். பப்ரா அல்லது பாப்ரா என்பது பஞ்சாப் பகுதியைச் சேர்ந்த ஒரு பண்டைய வணிக சமூகமாகும். இது முக்கியமாக சமண மதத்தைப் பின்பற்றுகிறது. இது சமண மத கலாகாசார்யாவைச் சேர்ந்த பவதார் அல்லது பவாதா கச்சாவுடன் இணைக்கப்பட்டதாக நம்பப்படுகிறது. அவை பப்ரா நகரத்திலிருந்து தோன்றியிருக்கலாம். பவாதா கச்சா 17 ஆம் நூற்றாண்டு வரை உயிர் வாழ்த்ததாக கல்வெட்டுகள் தெரிவிக்கின்றன. தாரி பப்ரியன் மற்றும் கலி பப்ரிலும் சமண கோவில்கள் இருந்தன.
இந்து பாரம்பரியம்
thumb|இல்லஸ்ட்ரேட்டட் லண்டன் என்ற செய்தி நிறுவனம் 1876 ஆம் ஆண்டில் வெளியிடப்பட்ட ஒரு இதழில் ராஜபுத்திரர்கள் ஒரு பணியில் ஈடுபட்டிருக்கும் படம், இலாகூர் நகரம் குர்ஜ்ஜாரா வம்சாவளியைக் கொண்டுள்ளது. ஆரம்பகால இளவரசர்கள் பாரம்பரிய குர்ஜார் என்று அழைக்கப்பட்டனர். கி.பி 630 இல் பஞ்சாபிற்கு வருகை தந்த சீனப் பயணி சுவான்சாங், ஒரு பெரிய நகரத்தைப் பற்றி பேசுகிறார். இதில் பல ஆயிரக்கணக்கான குடும்பங்கள் இருந்தன. இது சேகா இராச்சியத்தின் கிழக்கு எல்லையில் அமைந்திருந்தது. இது சிந்து ஆறு முதல் பியாஸ் ஆறு வரை நீட்டிக்கப்பட்டுள்ளது பியாஸ் ஆறு வரை அதன் எல்லையைக் கொண்டிருந்தது
கி.மு 580 ஆம் ஆண்டில், பிம்பிசாரன் தெற்காசியாவை ஆண்டபோது, சமூகம் அவர்களின் ஆக்கிரமிப்பின் அடிப்படையில் வெவ்வேறு சமூகங்களாகப் பிரிக்கப்பட்டது. அவர்களின் சமூகங்களில் ஒன்று சத்திரியர்கள் என்றும், இலூவின் மன்னரின் சந்ததியினர் அவர்களுடன் வகைப்படுத்தப்பட்டு, இலூவனம் என்றும் அறியப்பட்டது. இது இலுவானா என்றும் குறிப்பிடப்பட்டுள்ளது.
பழைய இந்து நகரம்
முதல் மற்றும் ஏழாம் நூற்றாண்டுகளுக்கு இடையில் ஒரு காலத்தில் பண்டைய இந்துக் காலனியாக இலாகூர் நிறுவப்பட்டது என்று பல வரலாற்றாசிரியர்கள் ஒப்புக்கொள்கிறார்கள். அநேகமாக இரண்டாவது நூற்றாண்டின் தொடக்கத்தில் இருந்தே; அது விரைவில் முக்கியத்துவம் வாய்ந்த இடமாகவும், பிற காலனிகளை உருவாக்கியதாகவும், இறுதியில் ஒரு சக்திவாய்ந்த தலைவனின் தலைநகராகவும் உயர்ந்தது. அதற்கு அது அதன் பெயரைக் கொடுத்தது. பழைய இந்து நகரமான இலாகூர் நவீன நகரத்தின் இடத்தை சரியாக ஆக்கிரமிக்கவில்லை என்பதற்கு சில காரணங்கள் உள்ளன. பாரம்பரியம் பழைய இலாகூரின் இடத்தை இக்ராவின் அருகே சுட்டிக்காட்டுகிறது - இது இப்போது இலாகூர் நகரத்தின் ஒரு பகுதியாகும் - ஆனால் பின்னர் மேற்கே மூன்று மைல் தொலைவில் உள்ள ஒரு கிராமமாக இருந்தது.
இந்த கிராமத்தின் பெயர் முன்பு இக்ரா இலாகூர். மேலும், மிகப் பழமையான மற்றும் புனிதமான சில இந்து ஆலயங்கள் இந்த வட்டாரத்தில் காணப்படுகின்றன. தற்போதைய நகரத்தின் நுழைவாயில், இலகோரி அல்லது இலோகரி வாயில் என்று அழைக்கப்படுகிறது. இது காஷ்மீர் வாயில்ட் காஷ்மீரை நோக்கியது போலவே பழைய இலாகூரின் திசையில் பார்க்கும் நுழைவாயில் என்றும், பண்டைய நகரத்திற்கு நவீன தில்லியின் தில்லி வாயில் என்றும் அழைக்கப்படுகிறது.
ஆரம்பகால முஸ்லிம் வம்சங்கள்
முதல் முஸ்லிம் வெற்றி காலத்தில், இலாகூர் அஜ்மீர் குடும்பத்தைச் சேர்ந்த ஒரு ராஜபுதன மன்னர் பிருத்விராஜ் சௌகான் வசம் இருந்தது. வம்சத்தை மாற்றியதன் காரணமாகவோ, அல்லது ஆப்கானித்தானில் இருந்து இந்தியாவுக்கு செல்லும் சாலையில் இலாகூரின் பாதுகாப்பில்லாமல் இருந்த காரணத்தாலோ அது பின்னர் வெறிச்சோடி, அரசாங்கத்தின் இருக்கை சியால்கோட் அல்லது அதன் அருகிலேயே கொண்டு செல்லப்பட்டது. பின்னர், பதினொன்றாம் நூற்றாண்டின் தொடக்கத்தில் கசினியின் மகுமூது இந்தப் பகுதியை கைப்பற்றும் காலம் வரை அங்கேயே இருந்தது. வெற்றியாளர் வெறிச்சோடிய நகரத்தை மீண்டும் ஆக்கிரமித்து, ஒரு கோட்டையை நிறுவினார். இது தில்லியில் உள்ள பழைய கோட்டை போல, பழைய ராஜ்புத் கோட்டையின் அழிவின் பேரில் கட்டப்பட்டது.
கி.பி 682 இல், பெரிஷ்தாவின் கூற்றுப்படி, பெசாவரின் ஆப்கானியர்கள், அந்த ஆரம்ப காலத்திலேயே இசுலாத்தை ஏற்றுக்கொண்டனர். இந்து இளவரசரிடமிருந்து சில உடைமைகளை பறித்தனர். ஒரு போர் தொடங்கியது. எழுபது போர்கள் பலவிதமான வெற்றிகளுடன் நடந்தன. ஆப்கானியர்கள், கக்கார்களுடன் ஒரு கூட்டணியை உருவாக்கிய வரை, பஞ்சாபின் உப்புத் தொடரில் வசிக்கும் ஒரு காட்டு பழங்குடி, ராஜாவை தனது பிரதேசத்தின் ஒரு பகுதியை விட்டுக்கொடுக்க கட்டாயப்படுத்தியது. இலாகூரைப் பற்றிய அடுத்த குறிப்பும் இராஜபுதன ஏடுகளில் உள்ளது. அங்கு ஒன்பதாம் நூற்றாண்டின் தொடக்கத்தில் முஸ்லிம் படைகளால் முற்றுகையிடப்பட்டபோது, இலாகூரின் ராஜபுத்திர பழங்குடியினரான புச்சாக்கள், சித்தோர்காரைப் பாதுகாக்க அணிவகுத்து வந்ததாகக் குறிப்பிடப்பட்டுள்ளது.
வலது|thumb| பிரபுக்கள் கூடியிருந்த தனது சபையில் [[கசினியின் மகுமூது|சுல்தான் முகமது கசினியின் படம். ]] thumb| [[பாக்கித்தான்|பாக்கித்தானின் இலாகூரில் உள்ள அனார்கலியில் சுல்தான் குதுப் உத் தின் ஐபக்கின் கல்லறை. ]] கி.பி. 975 இல், குராசானின் ஆளுநரும் புகழ்பெற்ற சுல்தான் முகமது கசினியின் தந்தையும் சுல்தான் சபுக்திகின் சிந்துவுக்கு அப்பால் முன்னேறினார். அவரை இலாகூரின் அரசன் ஜெயபாலன் சந்தித்தார். அவரின் ஆதிக்கம் சிரிந்திலிருந்து லக்மான் வரையிலும், காஷ்மீரிலிருந்து முல்தான் வரையிலும் பரவியதாகக் கூறப்படுகிறது. பட்டி ராஜபுத்திர பழங்குடியினரின் ஆலோசனையால், ஜெயபாலன் ஆப்கானியர்களுடன் ஒரு கூட்டணியை உருவாக்கினார். மேலும் அவர்களின் உதவியுடன் முதல் படையெடுப்பைத் தடுக்க முடிந்தது. இருப்பினும், சபுக்திகின் பின்னர் காசுனியின் சிம்மாசனத்தில் அமர்ந்தார். லக்மானுக்கு அருகிலே நடந்த ஒரு போர் ஜெயபாலனின் தோல்வியுடன் முடிவடைந்து சமாதானம் செய்யப்பட்டது. வலது|thumb|சுல்தான் முகமது கசினி, வலப்பக்கத்தில் சேக் அயாசு வலதுபுறம் உள்ள உருவம் ஷா அப்பாஸ் I, அவர் சுமார் 600 ஆண்டுகளுக்குப் பிறகு ஆட்சி செய்தார். பதினொன்றாம் நூற்றாண்டில் சுல்தான் முகமது கசினி கைப்பற்றப்படுவதற்கு முன்னர் இலாகூரைப் பற்றிய சில குறிப்புகள் உள்ளன. 1021 ஆம் ஆண்டில், முகமது மாலிக் அயாசு என்பவரை அரியணைக்கு நியமித்து, இலாகூரை காசினி பேரரசின் தலைநகராக மாற்றினார்.
சுல்தானின் இலாகூரை கைப்பற்றிய போது நகரம் தீக்கிரையாக்கப்பட்டது. இலாகூரின் முதல் முஸ்லிம் ஆட்சியாளரான, அயாசு நகரத்தை மீண்டும் கட்டியெழுப்பினார். தற்போதைய இலாகூர் கோட்டை அதே இடத்தில் உள்ளது. அவரது ஆட்சியின் கீழ், நகரம் ஒரு கலாச்சார மற்றும் கல்வி மையமாக மாறியது. இது கவிதைக்கு புகழ் பெற்றது. மாலிக் அயாசின் கல்லறையை நகரத்தின் ரங் மகால் வணிகப் பகுதியில் இன்னும் காணலாம்.
காசினி பேரரசின் வீழ்ச்சிக்குப் பிறகு, இலாகூரை தில்லி சுல்தானகம் என்று அழைக்கப்படும் பல்வேறு முஸ்லிம் வம்சங்கள் ஆட்சி செய்தன. இதில் கில்ஜிகள், துக்ளக்குகள், சையிதுகள், லோதிகள் மற்றும் சூர்கள் உட்பட. 1206 இல் சுல்தான் குத்புத்தீன் ஐபக் முடிசூட்டிக் கொண்டபோது, அவர் தெற்காசியாவின் முதல் முஸ்லிம் சுல்தானானார். 1524 வரை லாகூர் முகலாயப் பேரரசின் ஒரு பகுதியாக இருந்தது.
மங்கோலிய படையெடுப்பும் அழிவும்
குவாரசமிய வம்சத்தை மங்கோலியர்கள் படையெடுத்து கைப்பற்றினர். மன்னர் சலாலத்தீன் மிங்புர்னு நவீன கைபர் பக்துன்வாவுக்கு பின்வாங்கினார். ஆனால் சிந்து ஆற்றுப் போரில் தோற்கடிக்கப்பட்டார்.
மங்கோலிய இராணுவம் முன்னேறியது. 1241 இல், பண்டைய நகரமான இலாகூர் 30,000 பேர் கொண்ட குதிரைப்படைகளால் படையெடுக்கப்பட்டது. மங்கோலியர்கள் இலாகூர் ஆளுநர் மாலிக் இக்தியருதீன் கராகாசை தோற்கடித்து, ஒட்டுமொத்த மக்களையும் படுகொலை செய்தனர். மேலும் நகரம் தரைமட்டமாகியது. மங்கோலியப் படையெடுப்பிற்கு ப் பின்னர் முந்திய இலாகூரின் கட்டிடங்கள் அல்லது நினைவுச்சின்னங்கள் எதுவும் மீதியில்லை. 1266 ஆம் ஆண்டில், கியாசுத்தீன் பல்பான் மங்கோலியர்களிடமிருந்து இலாகூரை கைப்பற்றினார். ஆனால் 1296 முதல் 1305 வரையிலும் படையெடுத்து மங்கோலியர்கள் வடக்கு பஞ்சாப் வரை மீண்டும் கைப்பற்றினார்கள். 1298 ஆம் ஆண்டில், மங்கோலிய இராணுவம் பஞ்சாபைக் கைப்பற்றி, பின்னர் தில்லியை நோக்கிச் சென்றனர். ஆனால் தில்லி சுல்தானகத்தின் ஆட்சியாளரான சுல்தான் அலாவுதீன் கில்ஜியின் தளபதி மாலிக் கபூரால் தோற்கடிக்கப்பட்டனர்.
சுல்தானகத்தின் வீழ்ச்சி
கடைசி லோதி ஆட்சியாளரான இப்ராகிம் லோடி தனது அரசவையாலும், குடிமக்களால் பெரிதும் விரும்பப்படவில்லை. அவரது தந்தை சுல்தான் சிக்கந்தர் லோதியின் மரணத்தின் பின்னர், இவரது தம்பி சலால் கான் சுல்தானாக இருக்க வேண்டும் என்று விரும்பிய சில பிரபுக்கள் தலைமையில் ஒரு குறுகிய கிளர்ச்சியை இவர் அடக்கினார். சலால் கான் கொலை செய்யப்பட்டு அரியணை ஏறிய பின்னர், அவர் ஒருபோதும் தனது பிரபுக்களை சமாதானப்படுத்துவதில் வெற்றிபெறவில்லை. அதைத் தொடர்ந்து, பஞ்சாபின் ஆளுநரான தௌலத் கான் மற்றும் அவரது மாமா ஆலம் கான் ஆகியோர் தில்லி மீது படையெடுக்க காபூலின் ஆட்சியாளரான பாபருக்கு அழைப்பு அனுப்பினர்.
பாபருக்கும் ,தில்லி சுல்தான் இப்ராகிம் லோதியின் படைகளுக்குமிடையே பானிபட் என்ற இடத்தில் (ஏப்ரல் 1526) ஏற்பட்டது. போர்க்களத்தில் லோதிடி கொல்லப்பட்டார். உயர்ந்த தலைமைத்தன்மை, போரில் பரந்த அனுபவம், பயனுள்ள மூலோபாயம் மற்றும் பீரங்கிகளைப் பயன்படுத்தியதன் மூலம், பாபர் முதலாம் பானிபட் போரில் வெற்றி பெற்றார். பின்னர் ஆக்ராவையும்தில்லியையும் ஆக்கிரமித்தார்.
முகலாய பேரரசு
1524 முதல் 1752 வரை, இலாகூர் முகலாயப் பேரரசின் ஒரு பகுதியாக இருந்தது. 1524 முதல் 1752 வரை முகலாய ஆட்சியின் போது இலாகூர் அதன் மகிமையின் உச்சத்தைத் தொட்டது. அடுக்கு மாடி குடியிருப்பாளர்களாக புகழ்பெற்ற முகலாயர்கள், இலாகூருக்கு அதன் மிகச்சிறந்த கட்டடக்கலை நினைவுச்சின்னங்களை வழங்கினர். அவற்றில் பல இன்றும் உள்ளன. வலது|thumb| பேரரசர் ஔரங்கசீப்தர்பாரில் [[பாறு|பருந்து வைத்திருக்கும் தங்க சிம்மாசனத்தில் அமர்ந்திருக்கிறார். ]] இலாகூர் பேரரசர் பாபரின் கீழ் வளர்ந்தது. 1584 முதல் 1598 வரை, பேரரசர்களான அக்பர் மற்றும் ஜஹாங்கீர் ஆகியோரின் கீழ், இந்த நகரம் பேரரசின் தலைநகராக செயல்பட்டது. இந்த கால கட்டத்தில், மிகப்பெரிய இலாகூர் கோட்டை கட்டப்பட்டது. கோட்டைக்குள் ஒரு சில கட்டிடங்கள் அக்பரின் மகன் முகலாய பேரரசர் ஜஹாங்கீரால் சேர்க்கப்பட்டன. அவர் நகரில் அடக்கம் செய்யப்பட்டுள்ளார். ஜஹாங்கிரின் மகன் ஷாஜகான் இந்நகரத்தில் பிறந்தார். அவர், தனது தந்தையைப் போலவே, இலாகூர் கோட்டையை விரிவுபடுத்தி, நகரத்தில் சாலிமார் தோட்டங்கள் உட்பட பல கட்டுமானங்களைக் கட்டினார். 1658 ல் 1707 வரை ஆண்ட கடைசி முகலாயப் பேரரசர் ஔரங்கசீப், நகரின் மிகப் பிரபலமான நினைவுச்சின்னங்களான பாத்சாகி மசூதியையும் இலாகூர் கோட்டைக்கு அடுத்துள்ள ஆலம்கீர் நுழைவு வாயிலையும் கட்டினார்.
தில்லி சுல்தானும் பின்னர் முகலாயப் பேரரசும் இப்பகுதியை ஆண்டன. இலாகூர் பகுதி பெரும்பாலும் முஸ்லிம்களாக மாறியது. சூபி மதகுருமார்கள் காரணமாக, பஞ்சாப் பிராந்தியத்தின் நிலப்பரப்பைக் குறிக்கும் தர்காக்கள், முகலாய பேரரசர்களின் முயற்சிகள், அவற்றின் கொள்கைகள் மற்றும் கட்டாய மத மாற்றங்கள் போன்றவற்றால் மற்ற மதங்களின் வளர்ச்சியை ஊக்கப்படுத்தின.
மராட்டிய பேரரசு
தில்லி போரில் ஆப்கானியர்களை தோற்கடித்த சிறிது காலத்தில், மராட்டியர்கள் 1758 இல் இலாகூருக்குள் நுழைந்தனர். மார்ச் 1758 இல், மராட்டிய பேரரசின் சுமார் 50,000 வீரர்கள் சிர்கிந்தை முற்றுகையிட்டனர். ஆப்கானித்தான் தளபதி சகான் கான், அப்தாலியின் மகன் தைமூர் ஷா ஆகியோரிடம் 25,000 துருப்புக்கள் இருந்தனர். ஏப்ரல் 20, 1758 இல், மராட்டியர்கள் இலாகூருக்குள் நுழைந்தனர். thumb| 1758 இல் இலாகூரை கைப்பற்றிய மராட்டிய பேஷ்வா [[இரகுநாதராவ்]] 1759 இல், மராட்டியரும் அதன் கூட்டணிப் படைகளும் இலாகூர் போரில் துரானிப் பேரரசை தோற்கடித்தன. தில்லி, பஞ்சாப், காஷ்மீர், முல்தான், பெசாவர் மற்றும் அட்டாக் ஆகியவற்றைக் கைப்பற்றி மராட்டிய பேரரசு பெரிய வெற்றிகளைப் பெற்றது.
சீக்கிய சிற்றரசுகள்
அதன்பிறகு, கி.பி 1761 இல், பானிபட்டில் நடந்த ஒரு போரில் மராட்டியர்கள் தோற்கடிக்கப்பட்டதும், அகமது ஷா மீண்டும் ஆப்கானித்தானுக்குச் சென்றதும் ஒரு குழப்பம் ஏற்பட்டது. உள்ளூர் அரசாங்கத்தில் பற்றாக்குறையாளும், பஞ்சாபில் எந்த தலைவரும் ஆட்சியாளாராக இல்லாத காரணத்தாலும், சீக்கிய சிற்றரசுகளுக்கும் அந்தந்த பகுதிகளின் திறமையான கட்டுப்பாட்டைப் பெற அனுமதித்தது. 1764 முதல் 1799 வரை, இவர்கள் இலாகூர் மாகாணத்தைக் கட்டுப்படுத்தினர். சீக்கிய சிற்றரசர்களின் ஆட்சியின் பிற்பகுதி மிகவும் அடக்குமுறை மற்றும் அநியாயமாக கருதப்படுகிறது.
சீக்கியப் பேரரசு
18 ஆம் நூற்றாண்டில், முகலாய சக்தி குறைந்து வந்ததால், இலாகூர் பெரும்பாலும் ஆப்கானியப் படையினரால் படையெடுக்கப்பட்டு ஆப்கானிய பேரரசின் ஒரு மாகாணமாக மாறியது. மாகாண ஆட்சியாளர்களால் தங்கள் சொந்த அரசவையுடன் நிர்வகிக்கப்பட்டது.
பஞ்சாபில் முகலாய சாம்ராஜ்யத்தின் வீழ்ச்சிக்குப் பின்னர் சீக்கியர்கள் போரிடும் குழுக்கள் படையெடுத்து, தன்னாட்சி சீக்கிய சிற்றரசுகளின் தொகுப்பை உருவாக்கியது. முக்கியமாக பஞ்சாப் பிராந்தியத்தில் அவை சிற்றரசர்களால் நிர்வகிக்கப்பட்டன.
முகலாய இராச்சியத்திற்கு எதிரான கிளர்ச்சி
ஔரங்கசீப்பின் ஆட்சியின் ஆரம்பத்தில், சீக்கியர்களின் பல்வேறு கிளர்ச்சிக் குழுக்கள் முகலாயத் துருப்புக்களை பெருகிய முறையில் போர்களில் ஈடுபடுத்தின. 1670 ஆம் ஆண்டில், ஒன்பதாவது சீக்கிய குரு, குரு தேக் பகதூர் தில்லியில் முகாமிட்டு, ஏராளமானவர்களை தன்னுடன் இணித்துக் கொண்டார். இதனால் பேரரசர் ஔரங்கசீப்பின் கோபத்திற்கு ஆளானதாகக் கூறப்படுகிறது. முகலாய சாம்ராஜ்யத்தின் வீழ்ச்சிக்குப் பிறகு, சீக்கியர்கள் இலாகூர் மாவட்டத்தை ஆக்கிரமித்து ஆக்கிரமித்தனர்.
குரு தேக் பகதூரின் மரணதண்டனை சீக்கியர்களை கோபப்படுத்தியது. அதற்கு பதிலளிக்கும் விதமாக, அவரது மகனும் வாரிசுமான சீக்கிய மதத்தின் பத்தாவது குரு கோவிந்த் சிங் தன்னைப் பின்பற்றுபவர்களை மேலும் இராணுவமயமாக்கினார்.
ரஞ்சித் சிங்கின் சீக்கியப் பேரரசு
வலது|thumb| சீக்கிய ஆட்சியின் போது சேதமடைந்த மினாரெட்டுகளுடன் பாத்சாகி மசூதி வலது|thumb| இலாகூரின் சாக்தாராவில் முகலாயப் பேரரசர் [[ஜஹாங்கீர்|ஜஹாங்கிரின் கல்லறை ]] ரஞ்சித் சிங் தலைமையில் ஒரு புதிய அரசையும், இறையாண்மை கொண்ட சீக்கிய அரசையும் உருவாக்க பன்னிரண்டு சீக்கிய சிற்றரசுகள் ஒன்று சேர்ந்தன. ரஞ்சித் சிங் 1801 ஏப்ரல் 12 அன்று இலாகூரில் முடிசூட்டப்பட்டார்.
வலது|thumb| பாக்கித்தானின் இலாகூரில் பேரரசர் ரஞ்சித் சிங்கின் சமாதி. சீக்கிய சிற்றரசர்களின் அழிவு மற்றும் கொள்ளை காரணமாக லாகூரின் முகலாய காலத்தின் பெரும்பகுதி பதினெட்டாம் நூற்றாண்டின் இறுதியில் இடிந்து கிடந்தது. . 1839 ஆம் ஆண்டு சூன் 27 ஆம் தேதி ரஞ்சித் சிங்கின் மரணம் அவரது ஆட்சியை முடிவுக்குக் கொண்டுவந்தது. அதே நேரத்தில் 1849 இல் ஆங்கிலேயர்கள் பேரரசின் கட்டுப்பாட்டைப் பெறும் வரை சீக்கிய ஆட்சி தொடர்ந்தது.
சூலை 7, 1799 இல், சீக்கிய போராளிகள் சுகர்சகியா என்பவர் தலைமையில் இலாகூரை ஆக்கிரமித்தனர். ரஞ்சித் சிங் மசூதிக்கு அடுத்ததாக மூடப்பட்ட தோட்டமான அசூரி தோட்டத்தை தனது அதிகாரப்பூர்வ அரசவையாக பயன்படுத்தினார்.
பிரித்தானியப் பேரரசு
ரஞ்சித் சிங் இலாகூரை தனது தலைநகராக மாற்றினார். மேலும் ஜம்மு காஷ்மீர் இராச்சியத்தையும் உள்ளடக்கி கைபர் கணவாய் வரை தனது இராச்சியத்தை விரிவுபடுத்த முடிந்தது. அதே சமயம் 40 ஆண்டுகளுக்கும் மேலாக ஆங்கிலேயர்கள் சத்லஜ் ஆற்றுக்கு மேலே முன்னேறுவதைத் தடுத்தார். 1839 ஆம் ஆண்டில் அவர் இறந்த பின்னர், சீக்கியர்களுக்கிடையேயான உள்நாட்டு சண்டையாலும், அவரது மகன்களுக்கிடையே ஏற்பட்ட பிரச்சனை காரணமாகவும், டோக்ராக்களின் சூழ்ச்சிகளாலும், இரண்டு ஆங்கிலேய-சீக்கியப் போர்கள் போன்ற காரணத்தாலும், இறுதியில் பத்து ஆண்டுகளுக்குப் பிறகு இலாகூர் பிரித்தானியர்களின் கட்டுப்பாட்டிற்கு வந்தது.
கால்வாய் கரையில் அமைதியான சூழலில் நகரம் ஒரு புதிய வளாகத்தை உருவாக்கியுள்ளது. ஆனால் பழைய பல்கலைக்கழக கட்டிடங்கள் இன்னும் செயல்பட்டு வருகின்றன. பொழுதுபோக்குக்காக, ஆங்கிலேயர்கள் குதிரை பந்தயத்தை இலாகூருக்கு அறிமுகப்படுத்தினர். 1924 இல் நிறுவப்பட்ட முதல் பந்தயச் சங்கம் லாகூர் குதிரைப்பந்தயச் சங்கம் என்று அழைக்கப்படுகிறது.
சுதந்திரத்தில் பங்கு
வலது|thumb| [[பாக்கித்தான் முன்மொழிவு|இலாகூர் தீர்மானத்திற்கு சௌத்ரி கலிக்சமான் முகம்மது அலி ஜின்னாவுடன் லாகூர் அமர்வுக்கு தலைமை தாங்கினார். ]] வலது|thumb| [[பாக்கித்தான் முன்மொழிவு|பாக்கித்தான் தீர்மானம் நிறைவேற்றப்பட்ட மினார்-இ-பாக்கித்தான் . ]] பாக்கித்தான் இயக்கம் மற்றும் இந்திய சுதந்திர இயக்கத்தின் வரலாற்றில் இலாகூர் ஒரு சிறப்பு இடத்தைப் பெற்றுள்ளது. 1929 காங்கிரசு கூட்டத்தொடர் லாகூரில் நடைபெற்றது. இந்த காங்கிரசில், "முழுமையான சுதந்திரம்" என்ற தீர்மானத்தை நேரு முன்வைத்து, 1929 திசம்பர் 31 அன்று நள்ளிரவில் ஒருமனதாக நிறைவேற்றினார். இந்த சந்தர்ப்பத்தில், இந்தியாவின் தற்கால தேசியக் கொடி (அதன் மையத்தில் ஒரு சக்கரத்துடன்) ஒரு தேசியக் கொடியாக ஏற்றப்பட்டது. மேலும் ஆயிரக்கணக்கான மக்கள் அதை வணங்கினர்.
இலாகூர் சிறை புரட்சிகர சுதந்திர போராளிகளை தடுத்து வைக்கும் இடமாக இருந்தது. அரசியல் கைதிகளுக்கு பிரிட்டிசர் சிகிச்சை அளித்ததை எதிர்த்து பிரபல சுதந்திர போராட்ட வீரர் ஜத்தீந்திர நாத் தாஸ் 63 நாட்கள் உண்ணாவிரதம் இருந்து இலாகூர் சிறையில் இறந்தார். இந்திய சுதந்திரப் போராட்டத்தில் தியாகிகளில் ஒருவரான பகத் சிங் இலாகூர் சிறையில் தூக்கிலிடப்பட்டார்.
பெரும்பான்மையான முஸ்லிம் மக்கள் முஸ்லிம் லீக் மற்றும் பாகிஸ்தான் இயக்கத்தை ஆதரித்தனர். 1947 ல் பாக்கித்தான் சுதந்திரம் அடைந்த பின்னர், சிறுபான்மை இந்துக்கள் மற்றும் சீக்கியர்கள் இந்தியாவுக்கு குடிபெயர்ந்தனர். அதே நேரத்தில் இந்தியாவில் இருந்து முஸ்லிம் அகதிகள் இலாகூர் மாவட்டத்தில் குடியேறினர்.
சுதந்திரத்திற்குப் பிந்தைய காலம் வரை
இலாகூர் பாக்கித்தானின் இதயமாகக் கருதப்படுகிறது. இப்போது பாக்கித்தானின் பஞ்சாப் மாகாணத்தின் தலைநகராக உள்ளது. சுதந்திரம் அடைந்த உடனேயே, முஸ்லிம்கள், சீக்கியர்கள் மற்றும் இந்துக்களிடையே பெரிய அளவிலான கலவரம் வெடித்தது. இதனால் பல மரணங்கள் ஏற்பட்டன, மேலும் இலாகூர் கோட்டை, பாத்சாகி மசூதி மற்றும் பிற காலனித்துவ கட்டிடங்கள் உட்பட பல வரலாற்று நினைவுச்சின்னங்களுக்கு சேதம் ஏற்பட்டது. ஐக்கிய நாடுகள் சபையின் உதவியுடன், இலாகூரை மீண்டும் கட்டியெழுப்ப பாக்கித்தான் அரசு அரசாங்கத்தால் முடிந்தது. மேலும் சுதந்திரத்தின் இனவாத வன்முறையின் பெரும்பாலான வடுக்கள் அழிக்கப்பட்டன. எவ்வாறாயினும், 20 ஆண்டுகளுக்குப் பிறகு, இலாகூர் மீண்டும் 1965 போரில் ஒரு போர்க்களமாக மாறியது. வாகா எல்லைப் பகுதிக்கு அருகில் இன்றும் போர்க்களம் மற்றும் அகழிகளைக் காணலாம்.
சுதந்திரத்திற்குப் பிறகு, இலாகூர் கராச்சியால் மறைக்கப்பட்டது. கராச்சி விரைவில் மிகப்பெரிய மற்றும் தொழில்மயமான நகரமாக மாறியது. பின்னர், மியான் சகோதரர்களின் நிர்வாகம் மற்றும் 1990 களில் கராச்சியில் நடந்த கலவரங்கள், அரசாங்க சீர்திருத்தங்கள் போன்ற கரணங்களால் இலாகூர் மீண்டும் ஒரு பொருளாதார மற்றும் கலாச்சார அதிகார மையமாக அதன் முக்கியத்துவத்தைப் பெற்றது. இரண்டாவது இசுலாமிய உச்சி மாநாடு இந்நகரில் நடைபெற்றது. 1996 இல், சர்வதேச துடுப்பாட்ட அவையின் துடுப்பாட்ட உலகக் கோப்பை இறுதிப் போட்டி இலாகூரில் உள்ள கடாபி மைதானத்தில் நடைபெற்றது.
லாகூரின் சுவர்கள் சூழ்ந்த நகரம் லாகூரின் பழமையான மற்றும் வரலாற்று பகுதியாகும். இத்திட்டத்தின் நிலையான வளர்ச்சியின் கீழ் உலக வங்கியின் உதவியுடன் ஒரு பெரிய திட்டத்தை 2009 இல் பஞ்சாப் அரசு மேற்கொண்டது.
நூலியல்
Famous city of Pakistan
வெளி இணைப்புகள்
பகுப்பு:இலாகூர்
பெரியமணலி நாகேஸ்வரர் கோயில், நாமக்கல்
நாகேஸ்வரர் கோயில் தமிழ்நாட்டில் நாமக்கல் மாவட்டம், பெரியமணலி என்னுமிடத்தில் உள்ளது.
தல வரலாறு
நாகம் ஒன்று இக்கோயிலின் மூலவரை வழிபட்டதால் நாகேஸ்வரர் என அழைக்கப்படுகிறார்.
முக்கிய பண்டிகைகள்
இங்கு தமிழ் புத்தாண்டு, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம், சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை, விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் கொண்டாடப்படுகிறது.
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் வழிபடுவதற்காகத் திறந்திருக்கும்.
வெளி இணைப்புகள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
சீக்கிய சிற்றரசுகள்
சீக்கிய சிற்றரசுகளின் கூட்டமைப்பு (ஆட்சி காலம்: 1716–1799) (Misl) என்பது தன்னாட்சியுரிமை கொண்ட சீக்கிய சிற்றரசுகளின் கூட்டமைப்பாகும். சீக்கிய சிற்றரசுகளின் கூட்டமைப்பு 18ஆம் நூற்றாண்டுகளில் சீக்கியர்கள் அதிகம் வாழும் தற்கால இந்தியா மற்றும் பாகிஸ்தானில் உள்ள பஞ்சாப் பகுதிகளில், மொகலாயர்களின் ஆதிக்கத்திற்கு எதிராகவும், சீக்கிய சமயத்தை பாதுகாக்கவும் உருவானது. சீக்கிய சிற்றரசுகள் படைபலத்திலும், பரப்பளவில் ஏற்றத்தாழ்வுகள் இருப்பினும், மற்ற சிற்றரசுகளின் உதவியுடன் மொகலாயர் ஆதிக்கத்தில் இருந்த சீக்கியர்களின் பகுதிகளை கைப்பற்றி, சீக்கிய அரசை விரிவுபடுத்தியும், நிதி ஆதாரங்களையும் குவித்தனர். சீக்கியக் கூட்டமைப்பில் உள்ள சிற்றரசுகள் அமிர்தசரஸ் நகரில் ஆண்டிற்கு இரு முறை கூடி, அரசியல், சட்ட ஒழுங்கு குறித்து விவாதித்தனர்.
வரலாறு
மொகலாயப் பேரரசன் ஔரங்கசீப், சீக்கியர்களின் ஒன்பதாம் குருவான தேஜ்பகதூரை தலைசீவியதால், மனம் புண்பட்ட சீக்கியர்கள் கிளர்தெழுந்து, மொகலாயர்களிடமிருந்து தங்களைக் காத்துக் கொள்ள, சீக்கியப் போர்ப் படைகளை நிறுவினர் பின்னர் ராஜா ரஞ்சித் சிங் தலைமையில் அனைத்து சீக்கிய சிற்றரசர்கள் கூட்டமைப்பு ஒன்று கூடி 1799ஆம் ஆண்டில் சீக்கியப் பேரரசை நிறுவினர்.
சீக்கிய சிற்றரசுகளின் பரப்பு
thumb|right|200px|சீக்கிய சிற்றரசுகளின் கூட்டமைப்பீன் பகுதிகள்
சீக்கிய சிற்றரசுகள் சட்லஜ் ஆற்றினை மையமாகக் கொண்டு, இரண்டு முக்கியப் பிரிவாக பிரிந்து ஆண்டன. சட்லஜ் ஆற்றின் வடக்கு பகுதியில் உள்ள 11 சீக்கிய சிற்றரசுகளை மஜ்ஜா சீக்கியர்கள் என்றும், சட்லஜ் ஆற்றின் தெற்கு பகுதியை ஆண்ட சீக்கிய சிற்றரசுகளை மால்வா சீக்கியர்கள் என்றும் அழைக்கப்பட்டனர்..
வெளி இணைப்புகள்
பகுப்பு:சீக்கியம் பகுப்பு:பஞ்சாப் பகுப்பு:பஞ்சாபின் வரலாறு பகுப்பு:பஞ்சாப் பட்டியல்கள் பகுப்பு:ஆசியாவின் முன்னாள் நாடுகள் பகுப்பு:சீக்கிய வரலாறு பகுப்பு:சீக்கியப் பேரரசு
தோபா ஏரி
தோபா ஏரி (Lake Toba) (இந்தோனேசிய மொழி: Danau Toba ஆங்கிலம்: Lake Toba) எனப்படும் பேரேரி, தென்கிழக்காசியா, இந்தோனேசிய நாட்டின் சுமாத்திராவில் உள்ளது. இந்த ஏரி, 100 கி.மீ (62.1371 மைல்) நீளமும், 30 கி.மீ (18.6411 மைல்) அகலமும், 505 மீட்டர் (1.666 அடிகள்) ஆழமும் கொண்டதாகும்.
ஆயத் தொலைவுகள் வரையறைப்படி, 2.88°N, 98.52°W தொடங்கி 2.35°N, 99.1°W முடிய, இந்தோனேசியாவின் வடக்கு சுமாத்திராவின் மத்திய பகுதியில் அமைந்துள்ள தோபா ஏரி, சுமார் 900 மீ (2.953 அடி) உயரத்தில் உள்ளது. அத்துடன் இந்தோனேசியாவின் பெரும் ஏரியாகவும், உலகின் மிகப்பெரிய எரிமலை ஏரியாகவும் (volcanic lake) அறியப்படுகிறது.
இந்த ஏரி 69,000-77,000 ஆண்டுகளுக்கு முன்னர் VEI 8 எனக் கணக்கிடப்பட்ட அளவிலான மாபெரும் எரிமலை வெடிப்பின் நிகழ்விடமாக, காலநிலை மாற்றத்தின் அடையாளமாக உள்ளது. மேலும், கடந்த 25 மில்லியன் ஆண்டுகளில் பூமியில் நிகழ்ந்துள்ள எரிமலை வெடிப்புகளில் இதுவே மிகப்பெரிய எரிமலை வெடிப்பாகும்.
தோபாப் பேரழிவு உலகளாவிய பல விளைவுகளை தரக்கூடியதாக இருந்தது. அந்தக் காலகட்டத்தில் வாழ்ந்த மனிதர்களைப் பலிகொண்டது. குறிப்பாக, மத்திய கிழக்கு ஆப்பிரிக்கா, இந்தியா போன்ற பிராந்தியங்கள் பெரிதும் பாதிக்கப்பட்டன. மழைக்காலங்களில், தோபா எரிமலையின் இடைப்பட்ட பகுதியில், குறைந்தபட்ச வெப்பநிலை 3 டிகிரி முதல், 5 டிகிரி வரையிலும் °C (5.4 to 9.0 °F) அதிகபட்ச வெப்பநிலை 15 °C (27 °F) நிலவுவதாக கணக்கிடப்பட்டுள்ளது.
இது உலகளாவிய நிலையில் மிகவும் குறைவாகும். கூடுதல் ஆய்வறிக்கையின்படி, கிழக்கு ஆப்பிரிக்காவில் உள்ள, மலாவி ஏரி (Lake Malawi) பகுதியில் தோபா எரிமலை உமிழ்வுகளிலிருந்து கணிசமான சாம்பல் கொட்டபடுவதாக காட்டுகின்றன அதேநேரம் நீண்டதூரம் உள்ள கிழக்காப்பிரிக்காவில் ஒரு குறிப்பிடத்தக்க காலநிலை விளைவுகளின் அறிகுறிகள் காணப்படுகிறது.
நில பண்பியல்
வடக்கு சுமாத்திராவில் உள்ள டோபா எரிமலை, அகன்றவாய் கொண்ட சிக்கலான பேரெரிமலையாகவும், நான்கு எரிமலைவாய்கள் பிணைந்து தோற்றமளிக்கிறது. நான்காவது மற்றும் இளைய எரிமலை பிளவின் அளவு 100 க்கு-30 கிலோமீட்டர் அதாவது (62க்கு-19 மைல்கள்)
இது உலகின் மிகபெரிய அகன்ற எரிமலைவாய்ப்புறமாகும் என்பது ஆய்வில் அறிந்த தகவல், மேலும் மற்ற மூன்று பழைய எரிமலைவாய்களை இடைவெட்ட தாங்கி நிற்கிறது. இளைய தோபா பாறை எனப்படும் எரிமலை உமிழ்ந்த பொருள் அடர்ந்த பாறை, தற்போதைய புவியியல் ஆய்வு மதிப்பீட்டீன்படி 2,800 கி.மீ 3 (670 கன மைல்)(7.8195091 × 1024 m6) இது சமிபத்திய புவியியல் வரலாற்றில் மிகபெரிய எரிமலை உமிழ்வுகள் என்று வெளியிட்டுள்ளது.
இந்த வெடிப்பு தொடர்ந்து மீண்டெழும் குவிமாடமாகும், ஒரு நீண்ட பிளவிடை பள்ளம் பிரிக்கப்பட்ட இரண்டு அரை குவிமாடங்கள் சேர்ந்து, புதிதாக அகன்ற எரிமலைவாய் உருவானதாக அறியப்படுகிறது.
இதற்குக் குறைந்தது நான்கு கூம்புகள், இந்த நான்கும் அடுக்கப்பட்ட எரிமலைபோல் காணபடுவதோடு, அதில் மூன்று பெருங்குழிகள் ஏரியில் தெரிகிறது. வடமேற்கில் இருக்கும் அகன்ற எரிமலைவாய் சிதறியுள்ள கூம்பு விளிம்புகளில் பெரும்பகுதி தாவரங்களால் சூழப்பட்டுள்ளது,
இது பந்நூறு ஆண்டுகளாக இளம் வயதாகவே பரிந்துரைக்கின்றது. மேலும் கடல்மட்டத்திலிருந்து 1971 மீட்டர் உயரத்தில் புசுபுகிட்(Pusubukit) ஹில் மையம் (Hill Center) உள்ளது, மற்றும் அகன்ற எரிமலைவாய் தெற்கு விளிம்பு பகுதியில் ஒரு சொல்பாடரிகல்லி (solfatarically) என்கிற நிலபண்பியல் சரணாலயம் அமைந்துள்ளது.
இவற்றையும் காண்க
பகுப்பு:ஏரிகள் பகுப்பு:இந்தோனேசியாவின் புவியியல் பகுப்பு:ஆசிய மாதக் கட்டுரைகள் நவம்பர் 2015
தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது
தேசிய மருந்தியல் கல்வி மற்றும் ஆராய்ச்சி நிறுவனம், அகமதாபாது (National Institute of Pharmaceutical Education and Research, Ahmedabad) என்பது இந்திய பொது மருந்தியல் ஆராய்ச்சி பல்கலைக்கழகம் மற்றும் இந்தியாவின் இரசாயன மற்றும் உர அமைச்சகத்தின் கீழ் உள்ள ஏழு நிறுவனங்களில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவன, இந்நிறுவனம் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கு வகிக்கிறது. இது இந்தியாவின் அறிவியல் சார்ந்த தொழில்களில் முன்னணியில் உள்ளது. முக்கியமான மருந்து உற்பத்தித் துறையில் பரந்த திறன்களை இந்நிறுவனம் கொண்டுள்ளது.
கல்வியாளர்கள்
இந்த நிறுவனம் 2 வருட முதுநிலை பட்டப்படிப்பை வழங்குகிறது. எம். எஸ். (மருந்தியல்) 7 பிரிவுகளில் (உயிர்த்தொழில்நுட்பம், மருத்துவ வேதியியல், மருத்துவ சாதனங்கள், மருந்தியல் & நச்சுயியல், இயற்கைப் பொருட்கள், மருந்து பகுப்பாய்வு & மருந்தியல்).
மேற்கோள்கள்
பகுப்பு:மருந்தியல்
பராகாசு துணி
பராகாசு துணிகள் பெரு நாட்டில் உள்ள ஒரு நெக்குரோபோலிசில் 1920 ஆம் ஆண்டு கண்டுபிடிக்கப்பட்டது. இந்த நெக்குரோபோலிசு கிமு 200-300 ஆண்டுக் காலப் பகுதியில் பதப்படுத்தி அலங்கார வேலைப்பாடுகளோடு கூடிய துணிகளில் சுற்றி வைக்கப்பட்ட 420 உடல்களைக் கொண்டுள்ளது. பிரித்தானிய அருங்காட்சியகத்தில் உள்ள இவ்வாறான ஒரு துணியில் தலைமுடியில் கொய்யப்பட்ட தலைகளைத் தாங்கியபடி பறக்கும் மந்திரவாதி ஒருவனின் உருவம் உள்ளது.
இந்தத் துணியை உருவாக்கிய மக்கள் ஒரு சிக்கலான சமூகத்தைக் கொண்டிருந்தனர். அங்கே மட்பாண்டம், மீன்பிடித்தல், வேளாண்மை என்பன இருந்ததற்கான சான்றுகள் உள்ளன.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள பொருட்கள் பகுப்பு:தொல்பொருட்கள்
சுண்ணாம்பொளி
thumb|சுண்ணாம்பொளி எரிவானின் வரைபடம் thumb|[[கால்சியம் ஐதராக்சைடு|கால்சியம் ஐதராக்சைடை சூடுபடுத்தும்போது ஏற்படும் ஒளி]] சுண்ணாம்பொளி (Limelight  (also known as Drummond light அ்ல்லது calcium light) என்பது ஒரு வகையான மேடை விளக்கு ஆகும். இது அரங்குகள், இசையரங்குகள் போன்ற இடங்களில் பயன்படுத்தப்பட்டது.   கால்சியம் ஆக்சைடைச் (சுட்டசுண்ணாம்பு) சூடுபடுத்தினால் ஏற்படும் ஆக்சிஹைட்ரஜனால் மிகுதியான வெளிச்சம் உருவாக்கப்படுகிறது, இதனால் 4662 F வெப்பம் உருவாகிறது. இதனால் பிரகாசமான ஒளியை உருவாக்க இயலும். இந்த ஒளியைக் கொண்டு அக்காலத்தில், மேடை நாடகங்களில் ஒரு குறிப்பிட்ட காட்சியில், குறிப்பிட்ட கதாபாத்திரத்தின் முக்கியத்துவத்தை மக்களுக்கு உணர்த்துவதற்காக, அவர் மீது ‘ஒளி’ விழ வைக்கப்பட்டது. அதாவது, அந்தக் காட்சியில் அவர்தான் முதன்மையானவர் (சென்டர் ஆஃப் அட்ராக்ஷன்) என்பதைப் புரிய வைப்பதற்காக அப்படி ஒரு உத்தி கையாளப்பட்டது. மின் விளக்குகள் கண்டுபிடிக்கப்பட்ட பிறகும் இந்த லைம்லைட் ஆங்கில மரபுச் சொல்லில் பயன்படுத்தப்பட்டு வருகிறது. எதையாவது ஒரு கருத்தைச் சொல்லி, அடிக்கடி ‘சென்டர் ஆஃப் அட்ராக்ஷன்’ ஆகுபவர்களை ஊடகத்தினர்  “அவர் எப்பவுமே ‘லைம்லைட்டிலேயே’ இருப்பார்” என்பர். ஆங்கிலத்தில் இதை ‘In the limelight’ என்பார்கள். இதைப் பாராட்டாகவும் சொல்லலாம். கிண்டலாகவும் பயன்படுத்தலாம். இந்தச் சொற்றொடர், இதிலிருந்து பிறந்தது.
மேற்கோள்கள்
பகுப்பு:இசுக்காட்லாந்து கண்டுபிடிப்புகள் பகுப்பு:விளக்குகள்
கழற்சிக்காய்
right|thumb|250px|கழற்சி காய்களும், விதைகளும் கழற்சிக்காய் (molucca-beans, Nickernuts) என்பது கழற்சி என்ற ஒரு வகைக் கொடியில் காய்க்கும் ஒரு மூலிகை ஆகும். இதனது ஓடுகள் கடினமானவை. உள்ளே வெள்ளை நிறத்தில் பருப்பு இருக்கும். இது மிகவும் கசப்பானது. இது கச்சூரம், கெச்சக்காய், வஜ்ரபீஜம் என்ற பெயர்களாலும் வழங்கப்படுகிறது.
இலக்கியத்தில்
இலக்கியத்தில் குறிக்கப்படும் கழங்காடுதல் (தட்டாங்கல்) என்ற விளையாட்டுக்கு இக் கழற்சிக்காய்களே பாவிக்கப்பட்டதாகச் சொல்லப்படுகிறது.
செறியரிச் சிலம்பிற் குறுந்தொடி மகளிர்
பொலஞ்செய் கழங்கிற் றெற்றி யாடும் (புறம். 36)
மகளிர்.... முத்தவார்மணற்
பொற்கழங் காடும். (பெரும்பாண். 327 – 35)
தென்பொதிகை மலையில் இத்தாவரம் அதிகமாகக் காணப்படுகின்றது.
மேற்கோள்கள்
பகுப்பு:மூலிகைகள் பகுப்பு:விதைகள்
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா (National Institute of Pharmaceutical Education and Research, Kolkata) என்பது இந்தியாவின் மேற்கு வங்காளத்தில் உள்ள கொல்கத்தாவில் அமைந்துள்ள இந்திய பொது மருந்தியல் ஆராய்ச்சி பல்கலைக்கழகமாகும். இதுதேசிய மருந்துக் கல்வி மற்றும் ஆராய்ச்சி நிறுவனங்களில் ஒன்றாகத் தேசிய முக்கியத்துவம் வாய்ந்த அமைப்பாகும்.
வழங்கப்படும் மருந்தியல் கல்வி
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2-ஆண்டு எம். எஸ். (மருந்தியல்) படிப்பினை வழங்குகிறது. மருந்து அறிவியலில் முனைவர் ஆய்வுத் திட்டம் செயல்படுகிறது. மருந்துத் துறையின் தற்போதைய மற்றும் எதிர்காலத் தேவைகளைப் பூர்த்தி செய்வதற்காக, மருந்துகள் மற்றும் நுகர்வோர் சுகாதாரப் பொருட்கள் ஆகிய துறைகளில் கல்வித் திறன் மற்றும் ஆராய்ச்சியை மேம்படுத்துவதற்காக 2016-ல் நிறுவனம் சனோபி இந்தியாவுடன் புரிந்துணர்வு ஒப்பந்தம் செய்தது.
தரவரிசை
தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2021 ஆம் ஆண்டில் தேசிய நிறுவன தரவரிசை கட்டமைப்பின் மருந்தியல் நிறுவன தரவரிசையில் இந்தியாவில் 33வது இடத்தைப் பிடித்தது.
வெளி இணைப்புகள்
பகுப்பு:இந்திய மருந்துத் துறை
எஸ். எம். முகம்மது செரிப்
'''எஸ்.எம். முஹம்மது ஷரிப்''' ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1967 ஆம் ஆண்டு இராமநாதபுரம் மக்களவைத் தொகுதியில் சுயேட்சையாக போட்டியிட்டும், 1971 தேர்தலில் பெரியகுளம் மக்களவைத் தொகுதியிலிருந்து,இந்திய ஒன்றிய முஸ்லிம் லீக் சார்பாக வேட்பாளராக போட்டியிட்டு மக்களவைக்கு தேர்ந்தெடுக்கப்பட்டார்.
பிறப்பு
15 ஜூலை 1924 ஆம் ஆண்டு முஹம்மது மதார் இராவுத்தருக்கு மகனாக மதுரையில் கரீம்ஷா பள்ளி தெருவில் பிறந்தார்.
கல்வி
மதுரை அமெரிக்கன் கல்லூரியிலும், பீகார் ராஞ்சி கல்லூரியிலும் கல்வி பயின்றார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:தேனி மாவட்ட நபர்கள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய ஒன்றிய முசுலிம் லீக் அரசியல்வாதிகள்